《次韵周敏卿秋兴三首》
宋代·喻良能

悠悠草根虫，鸣声近我床。
皎皎林间月，亦已照我墙。
感此动万虑，聊复举一觞。
何以侑我酒，清啸闻疏篁。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。